
DIREKTORIUS

ĮSAKYMAS
 

2014 m. rugsėjo 22 d. Nr. B1-804
Vilnius


Įgyvendindamas 2013 m. birželio 12 d. Europos Parlamento ir Tarybos reglamentą (ES) Nr. 576/2013 dėl gyvūnų augintinių vežimo nekomerciniais tikslais, kuriuo panaikinamas reglamentas (EB) Nr. 998/2003 (OL 2013 L 178, p. 1), atsižvelgdamas į 2013 m. birželio 28 d. Komisijos įgyvendinimo reglamentą (ES) Nr. 577/2013 dėl nekomerciniais tikslais vežamų šunų, kačių ir šeškų identifikavimo dokumentų pavyzdžių, teritorijų ir trečiųjų šalių sąrašo sudarymo ir deklaracijų, kuriomis patvirtinama, kad įvykdytos tam tikros Europos Parlamento ir Tarybos reglamente (ES) Nr. 576/2013 nustatytos sąlygos, formato, išdėstymo ir kalbos reikalavimų (OL 2013 L 178, p. 109) (toliau – reglamento (ES) Nr. 577/2013), Lietuvos Respublikos gyvūnų gerovės ir apsaugos įstatymo 3 straipsnio 9 dalies 12 punktą ir Gyvūnų augintinių ženklinimo ir registravimo taisykles, patvirtintas Lietuvos Respublikos žemės ūkio ministro 2015 m. gruodžio 29 d. įsakymu Nr. 3D-959 „Dėl Gyvūnų augintinių ženklinimo ir registravimo taisyklių patvirtinimo“, ir siekdamas užtikrinti, kad tinkamai būtų įforminami ir išduodami gyvūno augintinio pasai: 
. T v i r t i n u pridedamą Gyvūno augintinio paso įforminimo ir išdavimo tvarkos aprašą (toliau – Aprašas).
. Į g a l i o j u Valstybinės maisto ir veterinarijos tarnybos teritorinius padalinius Aprašo IV skyriuje nustatyta tvarka vykdyti Aprašo 1 priede nustatytos formos gyvūno augintinio paso (toliau – naujo pavyzdžio pasas) blankų pardavimą įgaliotiesiems veterinarijos gydytojams. 
Punkto pakeitimai:
Nr. B1-118,
2018-01-24,
paskelbta TAR 2018-01-25, i. k. 2018-01088            

. N u s t a t a u, kad:
. naujo pavyzdžio paso blankas spausdinamas laikantis reglamento (ES) Nr. 577/2013 III priedo 2 dalies reikalavimų. Naujo pavyzdžio paso blanke turi būti nurodomas Lietuvos Respublikos ISO kodas „LT“ ir unikalus raidinis skaitmeninis kodas, kurį sudaro raidės „ŠKŠ“ ir 8 skaičiai, žymintys eilės numerį, pvz., LT ŠKŠ 00000001. Naujo pavyzdžio paso V, VII, IX ir X skyriams turi būti skiriama tiek lapų, kad kiekviename skyriuje būtų galima padaryti ne mažiau kaip 16 įrašų, ir naujo pavyzdžio pasas turi būti pagamintas taip, kad iš jo būtų negalima išimti, išplėšti ar kitaip pašalinti lapų nepažeidžiant kitų lapų;
. toliau galioja seno pavyzdžio gyvūno augintinio pasai, kurių forma buvo nustatyta Reikalavimų gyvūnų augintinių pasui, patvirtintų Valstybinės maisto ir veterinarijos tarnybos direktoriaus 2005 m. balandžio 27 d. įsakymu Nr. B1-273 „Dėl Reikalavimų gyvūnų augintinių pasui patvirtinimo“, 1 priede (toliau – seno pavyzdžio pasai) ir kurie buvo išduoti iki 2014 m. gruodžio 28 d. 
. U ž d r a u d ž i u gyvūnų augintinių savininkams išduoti seno pavyzdžio pasus ar platinti tokio paso blankus. 
. P a v e d u įsakymo vykdymo kontrolę Valstybinės maisto ir veterinarijos tarnybos direktoriaus pavaduotojui pagal administruojamą sritį ir Gyvūnų sveikatingumo ir gerovės skyriui.



Direktorius	Jonas Milius

PATVIRTINTA 
Valstybinės maisto ir veterinarijos tarnybos direktoriaus 
2014 m. rugsėjo 22 d. įsakymu Nr. B1-804
(Valstybinės maisto ir veterinarijos tarnybos direktoriaus 
2018 m. sausio 24 d. įsakymo Nr. B1-118                
redakcija)



 SKYRIUS


. Gyvūno augintinio paso įforminimo ir išdavimo tvarkos aprašas (toliau – Aprašas) nustato gyvūno augintinio paso blankų išdavimo, įforminimo ir apskaitos tvarką. 
. Gyvūnų augintinių (kačių, šunų, šeškų), kuriems taikomas 2013 m. birželio 12 d. Europos Parlamento ir Tarybos reglamentas (ES) Nr. 576/2013 dėl gyvūnų augintinių vežimo nekomerciniais tikslais, kuriuo panaikinamas reglamentas (EB) Nr. 998/2003 (OL 2013 L 178, p. 1) (toliau – reglamentas (ES) Nr. 576/2013), arba Reikalavimai prekybai gyvūnais, sperma, kiaušialąstėmis ir embrionais bei jų importui, patvirtinti Valstybinės maisto ir veterinarijos tarnybos direktoriaus 2005 m. spalio 11 d. įsakymu Nr. B1-559 „Dėl Reikalavimų prekybai gyvūnais, sperma, kiaušialąstėmis ir embrionais bei jų importui patvirtinimo” (toliau – Reikalavimai prekybai gyvūnais, sperma, kiaušialąstėmis ir embrionais bei jų importui), savininkams išduodamas tik Aprašo 1 priede nustatytos formos gyvūno augintinio pasas (toliau – pasas). Gyvūnų augintinių, kuriems nėra taikomas reglamentas (ES) Nr. 576/2013 arba Reikalavimai prekybai gyvūnais, sperma, kiaušialąstėmis ir embrionais bei jų importui, savininkams taip pat gali būti išduodamas Aprašo 1 priede nustatytos formos pasas.  
. Šiame Apraše vartojamos sąvokos atitinka sąvokas, vartojamas Lietuvos Respublikos gyvūnų gerovės ir apsaugos įstatyme, Lietuvos Respublikos veterinarijos įstatyme, Reikalavimuose veterinarijos paslaugų teikėjams, patvirtintuose Valstybinės maisto ir veterinarijos tarnybos direktoriaus 2012 m. birželio 4 d. įsakymu Nr. B1-457 „Dėl Reikalavimų veterinarijos paslaugų teikėjams patvirtinimo“, Gyvūnų augintinių ženklinimo ir registravimo taisyklėse, patvirtintose Lietuvos Respublikos žemės ūkio ministro 2015 m. gruodžio 29 d. įsakymu Nr. 3D-959 „Dėl Gyvūnų augintinių ženklinimo ir registravimo taisyklių patvirtinimo“ (toliau – Taisyklės), ir reglamente (ES) Nr. 576/2013.

 SKYRIUS


. Pasus gali išduoti įgaliotieji veterinarijos gydytojai (galiojančią veterinarijos praktikos licenciją turintys veterinarijos gydytojai, kurie kaip veterinarijos paslaugų teikėjai (fiziniai asmenys) yra įtraukti į Valstybinės maisto ir veterinarijos tarnybos (toliau – VMVT) tvarkomą ir viešai skelbiamą Valstybinės veterinarinės kontrolės subjektų, išskyrus maisto tvarkymo subjektus, sąrašą (toliau – VVKS sąrašas) ir kurie Taisyklėse nustatyta tvarka yra įgiję teisę prisijungti prie Gyvūnų augintinių registro (toliau – GAR), arba kurie veterinarijos paslaugų teikėjų, įtrauktų į VVKS sąrašą, vardu teikia veterinarijos paslaugas ir kurie Taisyklėse nustatyta tvarka yra įgiję teisę prisijungti prie GAR). Veterinarijos gydytojų, turinčių teisę prisijungti prie GAR, sąrašas viešai skelbiamas valstybės įmonės Žemės ūkio informacijos ir kaimo verslo centro interneto svetainėje www.vic.lt.
. Pasas gali būti išduodamas gyvūno augintinio savininkui (fiziniam asmeniui), jeigu jo gyvūnas augintinis:
. paženklintas poodine mikroschema, atitinkančia reglamento (ES) Nr. 576/2013 II priede nustatytus techninius poodinių mikroschemų reikalavimus, ir registruotas GAR; arba
. paženklintas įskaitoma (neišblukusia, nesusiliejusia ar pan.) tatuiruote iki 2011 m. liepos 3 d. ir gyvūno augintinio savininkas pateikia dokumentą (-us), kuriame (-iuose) nurodyta ženklinimo data ir tatuiruotės numeris (trečiosios šalies išduotą veterinarijos sertifikatą, senos formos pasą ir pan.); arba 
. iki 2013 m. birželio 30 d. Lietuvos Respublikoje paženklintas poodine mikroschema, neatitinkančia reglamento (ES) Nr. 576/2013 II priede nustatytų techninių poodinių mikroschemų reikalavimų, ir gyvūno augintinio savininkas įgaliotajam veterinarijos gydytojui pateikia įrangą (priemonę (-es)) tokios poodinės mikroschemos raidiniam skaitmeniniam kodui nuskaityti ir veterinarijos gydytojo išduotą dokumentą, kuriuo patvirtinama, kad gyvūnas augintinis buvo paženklintas Lietuvos Respublikoje iki 2013 m. birželio 30 d.; arba
. įvežtas iš kitos Europos Sąjungos (toliau – ES) valstybės narės arba trečiosios šalies ar teritorijos, nurodytos 2013 m. birželio 28 d. Komisijos įgyvendinimo reglamento (ES) Nr. 577/2013 dėl nekomerciniais tikslais vežamų šunų, kačių ir šeškų identifikavimo dokumentų pavyzdžių, teritorijų ir trečiųjų šalių sąrašo sudarymo ir deklaracijų, kuriomis patvirtinama, kad įvykdytos tam tikros Europos Parlamento ir Tarybos reglamente (ES) Nr. 576/2013 nustatytos sąlygos, formato, išdėstymo ir kalbos reikalavimų (OL 2013 L 178, p. 109), su paskutiniais pakeitimais, padarytais 2016 m. balandžio 11 d. Komisijos įgyvendinimo reglamentu (ES) 2016/561 (OL 2016 L 96, p. 26), II priedo 1 dalyje (toliau – reglamento (ES) Nr. 577/2013 II priedo 1 dalyje nurodyta šalis), ir jeigu gyvūno augintinio savininkas prarado (pametė, pavogė ar kitu būdu prarado) toje ES valstybėje narėje ar reglamento (ES) Nr. 577/2013 II priedo 1 dalyje nurodytoje šalyje išduotą pasą arba pasas netinkamas naudoti (sugadintas, pase nėra vietos įrašams daryti ir kt.). 
Tokiu atveju gyvūnas augintinis turi būti paženklintas poodine mikroschema arba įskaitoma (neišblukusia, nesusiliejusia ar pan.) tatuiruote iki 2011 m. liepos 3 d. ir gyvūno augintinio savininkas įgaliotajam veterinarijos gydytojui turi pateikti netinkamą naudoti pasą arba ES valstybės narės ar reglamento (ES) Nr. 577/2013 II priedo 1 dalyje nurodytos šalies kompetentingos institucijos išduotą dokumentą, kuriuo patvirtinama, kad gyvūnui augintiniui ES valstybėje narėje ar reglamento (ES) Nr. 577/2013 II priedo 1 dalyje nurodytoje šalyje buvo išduotas pasas; arba
. atvežtas į Lietuvos Respubliką iš trečiosios šalies, nenurodytos reglamento (ES) Nr. 577/2013 II priedo 1 dalyje, su šios šalies kompetentingos institucijos išduotu tinkamu veterinarijos sertifikatu, kuriame gavėjas nurodytas pasą išduoti prašantis asmuo, ir jeigu jo gyvūnas augintinis paženklintas poodine mikroschema arba įskaitoma (neišblukusia, nesusiliejusia ar pan.) tatuiruote iki 2011 m. liepos 3 d. Tokiu atveju gyvūno augintinio savininkas prieš kreipdamasis dėl paso išdavimo privalo gyvūną augintinį užregistruoti GAR.  
. Gyvūno augintinio savininkas, kurio gyvūnas augintinis atitinka Aprašo 5 punktą, siekdamas gauti pasą, įgaliotajam veterinarijos gydytojui turi:
. pateikti prašymą išduoti gyvūno augintinio pasą (2 priedas);
. sudaryti sąlygas dokumentų pateikimo ir paso išdavimo metu patikrinti gyvūno augintinio savininko tapatybę (asmens vardą ir pavardę) pagal pateiktą šiuos duomenis patvirtinantį asmens tapatybės dokumentą;
. sudaryti sąlygas dokumentų pateikimo ar paso išdavimo metu patikrinti gyvūno augintinio tapatybę;
. pateikti Aprašo 5 punkte nustatytus dokumentus ir jų kopijas, kai juos privaloma pateikti.
. Pasas neišduodamas asmeniui: 
. kurio gyvūnas augintinis neatitinka Aprašo 5 punkte nustatytų reikalavimų;
. kuris neįvykdė Aprašo 6 punkte nustatytų reikalavimų;
. kuris atsisako pasirašyti paso I skyriuje paso išdavimo metu;
. kuris nėra gyvūno augintinio savininkas;
. kuris gyvena trečiojoje šalyje, nenurodytoje reglamento (ES) Nr. 577/2013 II priedo 1 dalyje;
. kurio gyvūnui augintiniui, remiantis GAR duomenimis, jau yra išduotas pasas, išskyrus atvejus, kai gyvūno augintinio savininkas pateikia raštu paaiškinimą apie GAR nurodyto paso praradimą arba netinkamą naudoti pasą. 

 SKYRIUS


. Paso V, VI ir X skyriuose įrašus gali daryti tik įgaliotasis veterinarijos gydytojas, o paso VII, VIII, IX ir XII skyriuose – visi veterinarijos paslaugas teikiantys veterinarijos gydytojai.
. Įgaliotasis veterinarijos gydytojas prieš išduodant ir (ar) įforminant pasą turi patikrinti, ar:
.  gyvūnas augintinis registruotas GAR (jeigu taikoma);
. GAR nurodyti duomenys apie GAR registruotą gyvūną augintinį ir jo savininką atitinka duomenis, nurodytus asmens, prašančio išduoti ir (ar) įforminti pasą;
. nėra draudžiama daryti įrašų pase pagal Aprašo 16 punktą.  
. Įgaliotasis veterinarijos gydytojas, vadovaudamasis reglamento (ES) Nr. 576/2013 22 straipsnio 1 dalimi, išduodamo gyvūno augintinio savininkui paso I–IV skyriuose turi padaryti šiuos privalomus įrašus: 
. remdamasis gyvūno augintinio savininko pateiktų dokumentų (prašymo išduoti gyvūno augintinio pasą, asmens tapatybės dokumento, veterinarijos sertifikato, ankstesnio paso) ir GAR duomenimis, daro įrašus paso I skyriaus 1 punkte. Tuo atveju, kai ankstesnio paso I skyriaus paskutiniame įraše nurodytas ne pasą prašantis išduoti, o ankstesnis gyvūno augintinio savininkas, pasą prašantis išduoti naujasis gyvūno augintinio savininkas turi pateikti dokumentą, kuriuo patvirtinama, kad jis yra teisėtas gyvūno augintinio savininkas. Paso I skyriuje gyvūno augintinio savininko adresas nurodomas remiantis prašymu išduoti gyvūno augintinio pasą; 
. remdamasis gyvūno augintinio savininko prašymu išduoti gyvūno augintinio pasą, daro įrašus paso II skyriuje; 
. remdamasis GAR ar gyvūno augintinio savininko pateikto dokumento (ankstesnio paso, trečiosios šalies kompetentingos institucijos išduoto veterinarijos sertifikato ar veterinarijos gydytojo išduoto dokumento, kuriuo patvirtinamas gyvūno augintinio paženklinimas poodine mikroschema ir kuriame nurodoma ženklinimo data arba poodinės mikroschemos nuskaitymo data, gyvūno augintinio gimimo data, ženklinimą ar poodinės mikroschemos nuskaitymą atlikusio veterinarijos gydytojo vardas, pavardė, spaudas ir parašas) duomenimis, daro įrašus paso III skyriaus 1 ir 2 punktuose arba, remdamasis Aprašo 5.2 papunktyje nurodytu dokumentu, daro įrašus paso III skyriaus 4–6 punktuose, jeigu pasas išduodamas tatuiruote paženklinto gyvūno augintinio savininkui. Paso III skyriaus 1 punkte vietoje įrašo gali būti įklijuojamas gyvūno augintinio savininko pateiktas lipdukas su poodinės mikroschemos raidiniu skaitmeniniu kodu. Įgaliotasis veterinarijos gydytojas, padaręs įrašus paso III skyriuje, turi užtikrinti, kad pasas būtų apsaugotas, kaip nustatyta reglamento (ES) Nr. 577/2013 III priedo 2 dalies 5 punkto a papunktyje; 
. daro įrašus paso IV skyriuje ir juos patvirtina savo spaudu. Paso IV skyriaus 1–7 punktuose vietoje įrašų gali būti dedamas įgaliotojo veterinarijos gydytojo spaudas su atitinkamais įrašais. Tokiu atveju spaudas dedamas taip, kad atitinkami įrašai būtų jiems nustatytose vietose.
. Įgaliotasis veterinarijos gydytojas, vadovaudamasis reglamento (ES) Nr. 576/2013 22 straipsnio 2 dalimi, šiais atvejais gali daryti įrašus paso V skyriuje:
. jeigu pats atliko gyvūnui augintiniui vakcinaciją nuo pasiutligės; arba 
. remdamasis GAR, ankstesnio paso ar trečiosios šalies kompetentingos institucijos išduoto veterinarijos sertifikato duomenimis.
. Įgaliotasis veterinarijos gydytojas, vadovaudamasis reglamento (ES) Nr. 576/2013 22 straipsnio 2 dalimi, paso VI skyriuje gali daryti įrašus, jeigu gyvūno augintinio savininkas pateikia teisės aktų nustatyta tvarka patvirtintos laboratorijos (patvirtintų laboratorijų sąrašas skelbiamas Europos Komisijos interneto svetainėje) išduotą originalų dokumentą, kuriuo patvirtinama, kad pasiutligės neutralizuojančių antikūnų titras yra lygus arba didesnis kaip 0,5 TV/ml. Jeigu gyvūno augintinio savininko pateiktas dokumentas ar jame nurodyti duomenys kelia abejonių, įgaliotasis veterinarijos gydytojas turi kreiptis į patvirtintą laboratoriją dėl dokumento ar jame nurodytų duomenų autentiškumo ir teisingumo patvirtinimo. Tokiu atveju įrašai paso VI skyriuje daromi tik gavus teigiamą atsakymą iš patvirtintos laboratorijos. Jeigu įgaliotasis veterinarijos gydytojas kreipiasi į patvirtintą laboratoriją dėl duomenų autentiškumo ir teisingumo patvirtinimo, apie tai informuojama VMVT ir jai pateikiama dokumento, kuriame nurodyti duomenys sukėlė abejonių, kopija. Patvirtintos laboratorijos išduotas dokumentas, kuriuo patvirtinama, kad pasiutligės neutralizuojančių antikūnų titras yra lygus arba didesnis kaip 0,5 TV/ml, turi būti pridedamas prie paso. 
. Paso V, VII–IX skyriuose vietoj įrašų apie vakcinos ar veterinarinio vaisto gamintoją ir vakcinos ar veterinarinio vaisto pavadinimą, serijos numerį gali būti įklijuojamos įklijos, tačiau tokiu atveju ir atvejais, kai šalia įklijuojamų įklijų papildomai daromi ir įrašai ranka, veterinarijos gydytojas turi užtikrinti, kad būtų įvykdytos reglamento (ES) Nr. 577/2013 III priedo 2 dalies 5 punkto b papunktyje nustatytos sąlygos. 
. Paso V ir IX skyriuose turi būti padaryti visi įrašai apie gyvūno augintinio vakcinaciją nuo pasiutligės ir kitų ligų (vakcinos gamintojas, vakcinos pavadinimas, vakcinacijos data, vakcinacijos galiojimo data). Vakcinacijos nuo pasiutligės įsigaliojimo data turi būti nurodoma pagal reglamento (ES) Nr. 576/2013 III priedo 2 punkto e papunktį. Vakcinacijos galiojimo datos nurodomos remiantis vakcinos aprašu. Pirmoji pase nurodyta gyvūno augintinio vakcinacijos nuo pasiutligės data negali būti ankstesnė už paso III skyriuje nurodytą gyvūno augintinio ženklinimo tatuiruote arba poodine mikroschema ar jos nuskaitymo datą. 
. Gyvūnui augintiniui atlikta vakcinacija nuo pasiutligės turi atitikti reglamento (ES) Nr. 576/2013 III priede nustatytus reikalavimus. 
. Veterinarijos gydytojui draudžiama daryti įrašus pase, jeigu:
. pasas išduotas kito gyvūno augintinio vardu (nesutampa gyvūno augintinio ir paso III skyriuje nurodytos poodinės mikroschemos ar tatuiruotės numeris); 
. gyvūnui augintiniui, kurio savininkui išduotas pasas, nesuteiktos veterinarijos paslaugos (vakcinacija, klinikinis tyrimas, gydymas ir pan.), išskyrus Aprašo 12 punkte nustatytą atvejį ar atvejus, kai paso VII−IX skyriuose įrašai daromi remiantis GAR, ankstesnio paso ar trečiosios šalies kompetentingos institucijos išduoto veterinarijos sertifikato duomenimis; 
. gyvūno augintinio savininkas pateikia tuščią paso blanką;
. veterinarijos gydytojas nepatikrina gyvūno augintinio tapatybės;
. veterinarijos gydytojas veiklą vykdo ne Lietuvos Respublikoje (laikinai ar nuolat teikia veterinarijos paslaugas kitoje ES valstybėje narėje ar trečiojoje šalyje) Lietuvos Respublikoje veiklą vykdančio veterinarijos paslaugų teikėjo vardu.
. Veterinarijos gydytojų pase padaryti įrašai turi būti aiškūs, be braukymų ar taisymų, padaryti ranka (rašalu ar tušinuku) lietuvių kalba, o paso II skyriaus 2, 3, 4, 6, 7 ir III skyriaus 3 ir 6 punktuose – ir anglų kalba. Jeigu veterinarijos gydytojas darydamas įrašus pase padaro klaidą, klaidingą įrašą turi perbraukti horizontalia linija ir kitoje eilutėje padaryti teisingą įrašą. Veterinarijos gydytojas savo spaudą pase turi dėti taip, kad neuždengtų padarytų įrašų.
. Pasą išduodantis įgaliotasis veterinarijos gydytojas turi pasilikti prašymo išduoti gyvūno augintinio pasą originalą ir dokumento (-ų), kurio (-ių) pagrindu padarė įrašus paso III ir (ar) VI skyriuje, kopiją (-as).
. Ne ES valstybėje narėje vykdančio veiklą veterinarijos gydytojo padaryti įrašai pase laikomi negaliojančiais. Ši nuostata netaikoma reglamento (ES) Nr. 577/2013 II priedo 1 dalyje nurodytoms šalims. 
. Šio skyriaus nuostatos taikomos ir tuo atveju, kai įrašai daromi:
. pase, kurio forma buvo nustatyta ir išdavimo tvarka reglamentuota Valstybinės maisto ir veterinarijos tarnybos direktoriaus įsakymais, galiojusiais iki šio Aprašo įsigaliojimo; arba 
. pase, išduotame kitose ES valstybėse narėse ar reglamento (ES) Nr. 577/2013 II priedo 1 dalyje nurodytose šalyse.
. Veterinarijos gydytojai duomenis apie gyvūnui augintiniui suteiktas veterinarijos paslaugas, apie kurias turi būti padaryti įrašai pase (vakcinacija, apžiūra, gydymas nuo echinokokozės ir kt.), tvarko gydomų gyvūnų žurnale, taip pat suveda į GAR, jeigu tai nustatyta Taisyklėse.
. Kai veterinarijos gydytojas nustato, kad gyvūnas augintinis yra paženklintas daugiau kaip viena poodine mikroschema, jis turi patikrinti, ar bent vienos veikiančios poodinės mikroschemos numeris sutampa su paso III skyriuje nurodytu poodinės mikroschemos numeriu. Jeigu nė vienos veikiančios poodinės mikroschemos numeris nesutampa su paso III skyriuje nurodytu poodinės mikroschemos numeriu, veterinarijos gydytojas negali daryti įrašų pase. Veterinarijos gydytojas paso III skyriuje nenurodytą poodinę mikroschemą gali pašalinti arba kitais būdais panaikinti jos veikimą.

 SKYRIUS


. Paso blankus VMVT teritoriniai padaliniai išduoda įgaliotiesiems veterinarijos gydytojams, kurie atitinka Aprašo 4 punktą ir yra:
. veterinarijos paslaugų teikėjai (fiziniai asmenys); arba
. veterinarijos paslaugų teikėjų (juridinių asmenų) darbuotojai, pagal Aprašo 29 punktą įgalioti veterinarijos paslaugų teikėjo paimti pasų  blankus.
. Įgaliotieji veterinarijos gydytojai, siekiantys įsigyti paso blankų, VMVT teritoriniam padaliniui turi pateikti prašymą įsigyti gyvūno augintinio paso blanką (-us) (3 priedas). 
.  Prašymai įsigyti gyvūno augintinio paso blanką (-us) turi būti patvirtinti įgaliotojo veterinarijos gydytojo parašu ir spaudu. Prie prašymo įsigyti gyvūno augintinio paso blanką (-us) turi būti pridedamas (-ami) veterinarijos paslaugų teikėjo (-ų) įgaliojimas (-ai) (kai paso blankus įsigyja įgaliotieji veterinarijos gydytojai, kurie visus ar dalį paso blankų Aprašo 29 punkte nustatyta tvarka perduos kitiems to paties veterinarijos paslaugų teikėjo įgaliotiesiems veterinarijos gydytojams) ir dokumento, kuriuo patvirtinamas apmokėjimas VMVT (sąskaita LT874010042403228912) už pageidaujamus įsigyti paso blankus, kopija.
. VMVT teritorinio padalinio atsakingas asmuo, gavęs įgaliotojo veterinarijos gydytojo prašymą įsigyti gyvūno augintinio paso blanką (-us), turi patikrinti, ar veterinarijos paslaugų teikėjas yra įtrauktas į VVKS sąrašą, ar įgaliotasis veterinarijos gydytojas turi teisę prisijungti prie GAR, ar prašymas pasirašytas ir kt., ir tik nustatęs, kad tikrinami duomenys teisingi, gali įgaliotajam veterinarijos gydytojui išduoti paso blankus. Jeigu VMVT teritorinio padalinio atsakingas asmuo, tikrindamas įgaliotojo veterinarijos gydytojo pateiktus dokumentus, nustato, kad tikrinami duomenys neteisingi, paso blankų neišduoda, o per 5 (penkias) darbo dienas nuo prašymo įsigyti gyvūno augintinio paso blanką (-us) gavimo dienos pareiškėjui pateikia rašytinį motyvuotą atsisakymą išduoti paso blankus.  
. VMVT teritorinio padalinio atsakingas asmuo išduodamų paso blankų perdavimo faktą turi užfiksuoti prašyme įsigyti gyvūno augintinio paso blanką (-us), kuriame turi pasirašyti  paso blankus paimantis įgaliotasis veterinarijos gydytojas.  
. VMVT teritorinio padalinio atsakingas asmuo įgaliotajam veterinarijos gydytojui neišduoda paso blankų, jeigu:
. įgaliotasis veterinarijos gydytojas neatitinka Aprašo reikalavimų;
. nustato, kad įgaliotasis veterinarijos gydytojas pateikė netinkamai įformintą prašymą įsigyti gyvūno augintinio paso blanką (-us) ar nesilaikė Aprašo 25 punkte nustatytos dokumentų pateikimo tvarkos;  
. įgaliotajam veterinarijos gydytojui taikomi Aprašo 39 punkte nustatyti apribojimai.
. Įgaliotasis veterinarijos gydytojas atsako už tinkamą pasų įforminimą ir išdavimą, paso blankų saugojimą. Įgaliotasis veterinarijos gydytojas, kuris yra veterinarijos paslaugų teikėjo įgaliotas paimti paso blankus ir visus paso blankus ar dalį jų perduoti kitiems įgaliotiesiems veterinarijos gydytojams, kurie yra to paties veterinarijos paslaugų teikėjo darbuotojai kaip ir jis pats, atsako už paimtus paso blankus iki to laiko, kol paso blankų perdavimo kitiems to paties veterinarijos paslaugų teikėjo įgaliotiesiems veterinarijos gydytojams faktas užfiksuojamas raštu paso blankų perdavimo–priėmimo akte, kuris surašomas trimis egzemplioriais ir patvirtinamas abiejų įgaliotųjų veterinarijos gydytojų parašais ir spaudais. Pastarieji įgaliotieji veterinarijos gydytojai nuo paso blankų perėmimo momento atsako už tolesnį tinkamą pasų išdavimą ir įforminimą, paso blankų saugojimą. Paso blankų perdavimo–priėmimo akto du egzemplioriai saugomi paso blankus perdavusio ir priėmusio įgaliotųjų veterinarijos gydytojų, trečias – veterinarijos paslaugų teikėjo.  
. Įgaliotasis veterinarijos gydytojas, Aprašo 29 punkte nustatyta tvarka perdavęs visus paso blankus ar dalį jų kitiems įgaliotiesiems veterinarijos gydytojams, ne vėliau kaip iki kito mėnesio 5 d. elektroniniu paštu arba raštu apie tai turi informuoti atitinkamą VMVT teritorinį padalinį (nurodyti įgaliotųjų veterinarijos gydytojų vardus, pavardes, veterinarijos praktikos licencijų numerius, paso blankų numerius ir perdavimo datą, paso blankų perdavimo–priėmimo aktų numerius). Įgaliotieji veterinarijos gydytojai ar veterinarijos paslaugų teikėjai gali nepanaudotus, tinkamus naudoti paso blankus grąžinti VMVT teritoriniam padaliniui, iš kurio juos įsigijo, ir kartu pateikti laisvos formos prašymą grąžinti sumokėtą mokestį už grąžinamus paso blankus. 
. Įgaliotieji veterinarijos gydytojai turi:
. tvarkyti kiekvieno išduodamo paso duomenis, nurodytus reglamento (ES) Nr. 576/2013 22 straipsnio 3 dalyje (gyvūno augintinio vardas, rūšis, veislė, spalva, lytis ir gimimo data, poodinės mikroschemos ar tatuiruotės numeris (kodas), vieta ir ženklinimo (nuskaitymo) data, gyvūno augintinio savininko vardas, pavardė ir kontaktiniai duomenys, paso numeris ir išdavimo data, ar pasas, išduotas Aprašo 5.2–5.5 papunkčiuose nurodytais atvejais, ar išduotas naujas pasas gyvūnui augintiniui, kuriam, remiantis GAR duomenimis, yra išduotas pasas ir kurio savininkas raštu paaiškino apie GAR nurodyto paso netekimą arba pateikė GAR nurodytą sugadintą ar nebetinkamą naudoti pasą) asmeniniame arba bendrame veterinarijos paslaugų teikėjo žurnale ar kompiuterinėje laikmenoje. Jei išduodamų pasų duomenys tvarkomi kompiuterinėje laikmenoje, pasibaigus einamajam mėnesiui, mėnesio apskaitos duomenys turi būti išsaugomi PDF formatu atskirame aplanke (byloje); 
. tvarkyti paso blankų duomenis (gautų paso blankų kiekį, numerius, gavimo datą, paso blankų perdavimo datą, perduotų paso blankų numerius, perdavimo datą ir duomenis apie gavėją) žurnale (popieriniame ar kompiuteriniame);
. paso išdavimo gyvūno augintinio savininkui dieną įvesti paso duomenis į GAR (paso numerį ir išdavimo datą), jeigu gyvūnas augintinis registruotas GAR.
. Įgaliotieji veterinarijos gydytojai ne vėliau kaip per 2 (dvi) dienas raštu turi informuoti VMVT teritorinį padalinį apie pamestus ar kitaip prarastus paso blankus. 
. Įgaliotieji veterinarijos gydytojai, veterinarijos paslaugų teikėjai ir VMVT teritoriniai padaliniai šiame Apraše nurodytus dokumentus turi saugoti ne trumpiau kaip 3 (trejus) metus.

 SKYRIUS


. Įgaliotieji veterinarijos gydytojai ar veterinarijos paslaugų teikėjai, kurie turi nepanaudotų, tinkamų naudoti paso, kurio forma buvo nustatyta ir išdavimo tvarka reglamentuota Valstybinės maisto ir veterinarijos tarnybos direktoriaus įsakymais, galiojusiais iki šio Aprašo įsigaliojimo, blankų, gali juos išduoti Aprašo nustatyta tvarka, jeigu prieš tai elektroniniu paštu arba raštu apie turimus paso blankus (nurodant paso blankų vienetų kiekį, paso blankų numerius) informavo VMVT teritorinį padalinį, iš kurio buvo įsigiję nurodytus paso blankus.
. Informacija apie paso išdavimo tvarką, paso blanko vieneto spausdinimo kainą, gyvūnų augintinių ženklinimo ir sveikatos reikalavimus, taikomus nekomerciniais tikslais vežant gyvūnus augintinius, skelbiama VMVT interneto svetainėje. 
.  VMVT teritoriniai padaliniai turi:
. paskirti asmenį, atsakingą už paso blankų išdavimą įgaliotiesiems veterinarijos gydytojams;
. iš anksto informuoti VMVT apie paso blankų vienetų poreikį tam tikram laikotarpiui (pvz., 12 mėnesių);
. nustatyta tvarka informuoti VMVT apie įgaliotiesiems veterinarijos gydytojams perduotų paso blankų skaičių.
. Fiziniai ir juridiniai asmenys, kitos organizacijos ar jų filialai, pažeidę Aprašo nuostatas, atsako Lietuvos Respublikos įstatymų nustatyta tvarka. 
. VMVT teritoriniai padaliniai kontroliuoja, kaip yra įgyvendinamos Aprašo nuostatos. 
. VMVT teritorinis padalinys, nustatęs, kad įgaliotasis veterinarijos gydytojas ar veterinarijos paslaugų teikėjas nesilaiko šio Aprašo nuostatų, atsižvelgdamas į pažeidimų pobūdį, nurodo įgaliotajam veterinarijos gydytojui ar veterinarijos paslaugų teikėjui nedelsiant pašalinti nustatytus trūkumus ir (ar) uždraudžia išduoti pasus, ir (ar) vykdyti gyvūnų augintinių ženklinimą poodinėmis mikroschemomis, ir (ar) raštu kreipiasi į ŽŪIKVC dėl įgaliotajam veterinarijos gydytojui suteiktos teisės prisijungti prie GAR apribojimo, bei apie tai nedelsiant informuoja VMVT. 
. VMVT, VMVT teritorinių padalinių sprendimai, kontrolę vykdančių pareigūnų veiksmai gali būti skundžiami teisės aktų nustatyta tvarka.

